
TESTAMENTUL LUI ION MOŢA 



„Eu asa am înţeles datoria vieţii mele. Am iubit pe Hristos si am mers fericit la moarte pentru El! ” 









Cei opt legionari plecaţi în Spania pentru apararea Crucii, în numele Mântuitorului: 

Dr. Ion Moţa, General Gheorghe Cantacuzino, Ing. Gheorghe Clime, Av. Niculae Totu, Pr. Ion 
Dumitrescu-Borsa, Bănică Dobre, Dr. Vasile Marin, Av. Alexandru Cantacuzino 


în ziua plecării sale spre Spania, Ion Moţa a lasat în pastrarea D-lui Profesor Nae Ionescu mai multe 
scrisori sigilate si adresate părinţilor, soţiei, copiilor când vor fi mari si Căpitanului, cu rugămintea de a fi 
înmânate numai în cazul morţii sale. 

Urmeaza scrisorile-testament către părinţi si Capitan, pe care consiliul legionar, cutremurat si-a permis a 
le publica în aceasta broşurică pentru a le avea la pieptul fiecăruia dintre noi. 


Bucureşti, 22 Noiembrie 1936 

Iubiţii si mult încercaţii mei părinţi si dragi surori, 

Dumnezeu a vrut sa fie asa. 

Durerea e mare, imensa, o ştiu. Si ma cutremur de îngrijorare la gândul ca ati avea prea putina putere s-o 
suportaţi. Dar, iubiţii mei părinţi, cautati sa vedeţi, alaturi de durerea voastra, toata frumuseţea faptei 
noastre: Se tragea cu mitraliera în obrazul lui Hristos! Se datina aşezarea creştina a lumii! Puteam noi 
sa stăm nepăsători? Nu e o mare binefacere sufleteasca pentru viata viitoare, sa fi căzut în apararea lui 
Hristos? Astfel, pe lângă durere, nu se poate sa nu simţiţi si o mare înaltare sufleteasca. Dumnezeu sa va 
dea puterea de a purta suferinţa aceasta si a o birui. 

Câteva rugăminţi de ordin practic: Nu lasati sa moara „Libertatea”! Din ea va putea trai familia mea... 
Scumpii mei părinţi, în durerea voastra, gânditi-va la ce au avut de îndurat si alţi părinţi, ca Moscardo, 
care a stat de fata la telefon la împuşcarea fiului sau! Si totuşi nu a deznădăjduit, ci a luptat si a trăit, 
pentru a-si împlini datoria! 

Eu asa am înţeles datoria vieţii mele. Am iubit pe Hristos si am mers fericit la moarte pentru El! De ce sa 
va chinuiţi prea mult, când eu am sufletul mântuit, în împaratia lui Dumnezeu? 

Grija pentru familia mea sa nu va copleşească. Dumnezeu nu o va laşa muritoare de foame. Toate se vor 
aranja bine. 

Scumpa mea mama, sunt îngrijorat de moarte pentru râul pe care si-1 va face mama prin lungile nelinişti 
după aflarea plecării pe front, apoi de putere mamii de a rezista loviturii pierderii mele. 

Scumpa mama, cu lacrimi în ochi îi spun mamii, cât si tatii, ultima mea dorinţa: fiţi tari, stapâniti-va 
durerea si traiti pentru ocrotirea copiilor mei. 

A lor e nenorocirea mai mare, daca toata lumea îsi va pierde puterea de rezistenta si se va frânge sub 
povara durerii. 

Macar din dragoste pentru Mihail si Gabriela, repet într-una rugămintea mea fierbinte, de a fi tari, a fi 
curajoşi. A avea încredere în ajutorul lui Dumnezeu, pentru suportarea nenorocirii personale materiale 
(căci nenorocire sufleteasca nu este). 

Cât de liniştit as fi eu, sa am încredinţarea aceasta, ca veţi fi tari. De aceea, va rog sa auziţi clipa de clipa 
chemare mea, implorarea mea: nu va lasati răpuşi! E mai rau atunci. 

Si iertati-mi, scumpii mei părinţi, tot zbuciumul pe care vi l-am adus în viata. 

Nu l-am adus decât din dragoste de Dumnezeu si Neam, din inima curata. 

Va îmbrăţişez acum cu tot sufletul meu si sunt sigur ca-mi veţi împlini dorinţa d ea înfrunta durerea cu 
tărie si încredere în mila lui Dumnezeu. 


Al vostru mult iubitor, 
Ionel 


Bucureşti, 22 Noiembrie 1936 
Draga Comeliu, 

Rugămintea mea - în singura mea îngrijorare pe care o am: copiii si Iridenta - e doar aceasta una: 
Nu lasati „Libertatea ” sa moara. 


Sunt sigur ca, deocamdată cel puţin... tata (plus mici colaborări) vor putea face fata redacţiei. Cât despre 
administraţie, ea va continua pe linia trasata, asa cum e azi... 

Iridenta sa nu se mute din casa „Mica ”, nici din Bucureşti. 

Venitul foii îi ajunge pentru trai. Iar cum D-l Gigurtu îi va face sigur o chirie redusa (i-am scris), nu va 
putea locui în alta parte mai ieftin. Nici nu vreau apoi sa-i mai aduc, în plus si durerea de a trebui sa-si 
desfaca casa. Abia si-a înfiripat-o si s-o risipească. In nici un caz nu doresc sa se instaleze la Huşi (de 
unde nu va putea, de altfel, sa conducă administraţia căci n-are echipa de băieţi de aici, învatati de mine), 
nici la Orastie. 

Deci, totul sa rămână pe loc si sa continue ca si înainte de plecare mea... 

Cu concursul tau si lăsând „Libertăţii” sectorul operei ziaristice pe care o împlinea până acum în Legiune, 
- foaia e asigurata si familia mea are din ce trai. Te rog deci ajuta „Libertăţii” sa traiasca. 

E de dorit ca, cu timpul, sa fi crescut un element bun ca redactor. Va fi salariat, va face cariera aici... 

Mor, Comeliu, cu tot elanul si toata fericirea, pentru Hristos si Legiune. Nu cer nici rasplata, nici nimic, 
ci doar biruinţa. Si va rog sa aveţi inima pentru copiii mei. 

Cu Iridenta te rog sa fii îngăduitor si iertător. Ştiu ca nu va veţi putea înţelege totdeauna. Dar nu încerca, 
inutil, s-o schimbi în felul vederilor tale. Nu spun sa te interesezi de o blânda supraveghere si îndrumare a 
lor. Dar în conflictele care ştiu ca se vor ivi, fii tu cel îngăduitor. Gândeste-te la durerea si la pierderea lor, 
la nervii ruinaţi ai Iridentei si la tot ce nu se poate schimba oricât te-ai necăji. Ea încolo e econoama, 
cinstita, trăieşte numai pentru copii, e devotata si nu trebuie lovita si mai mult, chiar daca ar avea vina. 
După aceste lucruri personale, iata, deoarece e vorba de despărţire, îti urez ocrotirea lui Dumnezeu si 
biruinţa cât mai apropiata. Sunt fericit si mor bucuros cu aceasta mulţumire, ca am avut putinta de a simţi 
chemarea ta, de a te înţelege si de a te servi. Căci tu eşti Căpitanul! Ti-am si greşit, si ce ştii si ce nu ştii. 
Iarta-ma. N-am greşit însă niciodată nimic celei mai sincere fidelităţi legionare si fidelităţii fata de tine, 
Căpitanul. N-am făcut destul pentru Legiune în ultimii ani, dar am crezut si cred în tine si fata de aceasta 
credinţa n-am păcătuit vreodată nici în cea mai ascunsa cuta sufletului meu (chiar daca uneori mai 
criticam câte ceva, cu buna credinţa, ca de pilda lipsa ta de ataşament fata de forme si contabilitati, care 
aduc adeseori mari neajunsuri de fond). 

Si sa faci, mai Corneliu, din tara noastra o tara frumoasa ca un soare si puternica si ascultătoare de 
Dumnezeu! 

Traiasca Legiunea! 

MOŢA 

Eu voi scrie în Spania 200-300 articole pe care le las spre a aparea timp de 5-6 ani câte unul în fiecare 
număr al foii, postum. Aceasta va face foaia si mai cantata. Alte îndrumări am lasat în scrisoarea către 
Iridenta. 


O scrisoare a lui Ion Moţa către părinţii sai, scrisa de pe vapor în drum spre Spania si doua articole pentru 
ziarul „Libertatea” scrise pentru români; poate între doua atacuri. 

SCRISOAREA LUI ION I. MOŢA CĂTRE PĂRINŢII SAI 

Pe vaporul „Monte Olivia ” spre Portugalia - 1 Decembrie 1936 
Iubiţi părinţi, 

Suntem de patru zile pe un vapor, iar mâine debarcam la Lisabona, în Portugalia, de unde apoi plecam în 
Spania... 

.. .Desigur ati aflat ca dorim sa luam si noi parte câtva timp la lupte, cam o luna de zile, căci pe atât ne-a 
tarmurit Corneliu termenul, fiind vorba de un semn viu de unire creştina a inimilor a doua neamuri. 

Cea mai mare grija si tulburare sufleteasca a mea, în acest admirabil si maret drum, este grija de scumpa 
mama si iubitul tata. 

Ma tem ca prea va veţi laşa copleşiţi de îngrijorări si, negreşit, după o viata destul de încercata, numai 
asemenea poveri sufleteşti nu ar trebui sa mai aveţi. As fi cel mai fericit sa pot avea de la iubiţii părinţi o 
veste ca grijile mele nu sunt întemeiate si ca, razimati pe dragostea pentru Cruce si creştinătate, găsiţi 
îndestulătoare putere sufleteasca pentru a putea purta grija aceasta ce nu se poate înconjura, dar a fi chiar 
mulţumiţi ca fiul vostru se afla pe un asemenea drum de onoare si de datorie... 

La riscul nostru, la jertfa noastra din dragoste pentru Hristos, vom fi fericiţi a afla ca si ai noştri iau parte 
prin barbatia de a trece prin câteva zile grele si a nu se laşa copleşiţi, căci ar parea ca ne-au făcut sa uitam 
datoria noastra către Dumnezeu, în al cărui obraz se trage azi cu mitraliera si datoria fata de neamul 
nostru, a cărui soarta atârna si ea atât de mult de lupta hotărâtoare care se desfasoara azi în Spania... 
Neliniştea mea e mai mare pentru părinţi, căci Iridenta fiind mai tânără si mai voinica fiziceşte, tinereţea o 
ajuta sa treaca mai uşor zbuciumarile si greutăţile pe care le sporeşte adeseori închipuirea... 

Sunt foarte bucuros ca ea, care la plecarea mea banuia lucrurile acestea, a fost curajoasa, văzând ca îsi ştie 
stăpâni simţământul, pentru a se împlini datoria... 

Trebuie sa mai adaug, spre a înlătură orice judecaţi greşite, ca au n-am fost trimis de nimenea în Spania ca 
sa i se faca vreo răspundere pentru asta, ci eu singur am avut, cel dintâi, gândul si dorinţa de a lua parte la 
aceste lupte, pentru care am cerut si am primit aprobarea şefului nostru, mărginind el aceasta aprobare la 
numai o luna de zile. Niciodată n-as fi primit sa fiu înlocuit prin altcineva, căci sufletul meu îmi cerea si- 
mi cere împlinirea acestei datorii, pe care am si dus-o la împlinire. Nu e adevarat, ce spuneau unii, ca 
ramas în tara, puteam fi mai de folos si eu si soţii câţi am luat acest drum, - luptei de acasa. Biruinţa 
morala pe care noi o vom câştiga în Spania, - cu orice jertfe, - va fi mai mare pentru lupta naţionala, deci 
tot ce-am mai putea face în restul vieţii noastre, ba si dincolo de ea... Acesta e adevărul. 

Pe la începutul lui Februarie, cu ajutorul lui Dumnezeu, vom pomi înapoi spre casa... 

încă o data va rog din tot sufletul, sa nu va lasati preda îngrijorării. Omul doar nu a fost născut pentru a 

trai numai decât un număr nu ştiu cât de ani, - ci pentru a se apropia de Dumnezeu prin faptele vieţii 

sale! 

Va sărut mâinile cu toata dragostea si va rog, nu-mi tagaduiti fericirea de a va sti curajoşi si senini, 
primind barbateste si cu taria pe care ti-o da credinţa în Dumnezeu, toate greutăţile cu care Dumnezeu a 
cinstit familia noastra, cerându-i sprijinul ei pentru împlinirea dreptăţii si a Dumnezeieştii Lui asezari... 

Va îmbrăţişez cu mare dragoste, mulţumire si recunoştinţa, pentru toate jertfele sufleteşti si materiale, pe 
care o viata întreaga, neîntrerupt le-ati făcut pentru noi si pentru sufletul nostru... 


Al vostru iubitor 
Ionel 


Ravas de la legionarii români de pe frontul spaniol 

LA NAŞTEREA DOMNULUI 

Din nou popoarele lumii se pregătesc pentru sărbătorile si bucuriile Naşterii Domnului, a naşterii sfinte a 
lui Hristos. 

Dar bucuria aceasta e astazi întunecata în toate inimile de îngrijorare pentru soarta asezarii creştineşti a 
lumii, aşezare dăruită noua de către Dumnezeu prin trimiterea pe pământ a Fiului Sau, a cărui naştere o 
vom sărbători acum din nou. 

Căci iata, mânia Diavolului a pornit în zilele noastre cel mai crâncen război împotriva Bisericii întemeiate 
de Domnul nostru Iisus Flristos. Niciodată, de când a coborât Mântuitorul printre noi, nu s-a ridicat o 
parte a omenirii, cu atâta ura si pornire, pentru a dărâmă aşezarea, rânduiala creştina a lumii, ca în zilele 
noastre. Mor oameni cu zecile de mii, unii pentru a izbuti sa dărâme altarele Bisericilor lui Flristos, iar 
alţii pentru a le apara. Comunismul este ca cea fiara roşie din Apocalips, care se ridica pentru a izgoni pe 
Flristos din lume. 

Astazi, la Naşterea Domnului, nu ne este îngăduit sa avem numai bucurie în casele noastre, ci si grija 
pentru a păstră marele dar pe care ni l-a făcut Dumnezeu prin trimiterea Fiului Sau printre noi. 

Fiara roşie va fi biruita, fara îndoiala, până la sfârsit. Căci Biserica întemeiata de Domnul Flristos nu va 
putea fi doborâta „nici de porţile iadului”. Dar iata ca, totuşi, în tarile unde comunismul diavolesc a biruit, 
Biserica a fost doborâta. Nu pentru veşnicie, dar totuşi a fost doborâta pentru veacul de azi, iar în locul ei 
s-a înstăpânit puterea diavoleasca a necredinţei, a stricăciunii, cu suferinţele si moartea sufleteasca si 
trupeasca a oamenilor de azi. Noi credem în învierea Bisericii atât în Rusia cât si în Spania comuni s ta. 
Dar aceasta înviere cât si mântuirea tarii noastre de pacostea stăpânirii lui Antihrist, atârna de vrednicia 
noastra! Dumnezeu s apus ca Biserica nu va fi doborâta nici de porţile iadului pentru ca Dumnezeu a avut 
încredere în vrednicia oamenilor, în alipirea lor de Dumnezeu. 

Daca însă noi nu ne vom trezi si nu vom porni la împlinirea datoriei noastre, în războiul pe care l-au 
pornit ostile diavoleşti, atunci prăbuşirea va veni, cum a venit si aiurea. Si cine ştie câte veacuri de 
ispasire, în robie si chin, vor trebui sa treaca peste vieţile nenorociţilor noştri urmaşi, până când sa ne 
învrednicim a ne bucura din nou de stăpânirea Bisericii asupra sufletului oamenilor. 

Ceasul de azi e un ceas greu. De împlinirea datoriilor noastre în acest ceas atârna faptul ca rândurile 
viitoare de oameni, copiii, nepoţii si strănepoţii noştri, sa se bucure ori apoi sa plângă în ziua Naşterii 
Domnului. 

Sa nu lasam pe urmaşii noştri sa piarda binefacerile sufleteşti ale Naşterii Mântuitorului! Sa nu lasam o 
tara fara Biserici, fara icoane, fara ocrotirea mâinii lui Dumnezeu! Sa nu lasam copiilor noştri o viata în 
care vor fi pierdut pe Flristos! 

Iar pentru acesta, sa nu fugim din fata jertfei pentru apararea Crucii! 

Numai aceasta jertfa poate răscumpără, pentru urmaşii noştri, pe Iisus Hristos, numai prin aceasta jertfa îl 
vor putea avea pe Hristos între ei, în zilele de Crăciun ale anilor viitori, ale veacurilor viitoare. 

Căci fara lupta viteaza, nici Arhanghelul Mihail n-a putut goli cerul de ostile lui Lucifer, de ostile 
îngerilor răsculaţi. 

Legionarii români care, în aceste zile de Crăciun, lupta pentru Cruce pe pământul spaniol, va cheama sa-i 
urmaţi!... 


Ion I. Moţa 


(„Libertatea”, nr. 37-38, Crăciun 1936) 

Ravas de la Legionarii Români de pe frontul spaniol 


SPRE ANUL 1937 

Dumnezeu a învrednicit pe şapte legionari ai Căpitanului sa-si petreacă sărbătorile Crăciunului si sa 
aştepte Anul Nou cu mâna pe puşca, pe grenada ori pe mitraliera, risipiţi pe străzile Madridului sau în 
munţii spanioli, în încleştarea luptei împotriva celor care, cu baioneta scot ochii Mântuitorului de pe 
sfintele icoane si batjocoresc pe Maica Domnului si sfântul Ei prunc. 

I-a învrednicit, am spus, pentru ca nu poate fi, pentru un om, o cinste mai mare, o chemare mai plina de 
rod sufletesc, decât aceea de a fi aparator al lui Hristos, si prin Hristos, al neamului tau creştin. 

Anul care a trecut, 1936, a deschis aceasta cumplita lupta de pe pământul spaniol. Anul în care intram, 
1937, cine ştie ce alte încercări, si mai mari, va cere poate, oamenilor si popoarelor. 

Spre acest an nou, care rasare în zori de sânge, românii trebuie sa se îndrepte cu sufletul scuturat de 
moliciune si sovaiala, pregătiţi sufleteşte pentru vremuri mari, de răspântie. Sa primească în inima lor 
duhul nou al bărbăţiei legionare, aducându-si toata curăţenia sufleteasca pe car o mai au, facând-o sa 
rodească rodul scump, deşi adesea dureros, al jertfei pentru Cruce si pentru Neam. 

Sa lasam cu totii la o parte vorbirea cea multa si mai ales sa lasam la o parte credinţa ca ne-am împlinit 
datoriile prin care asemenea lupte de vorba goala, prin parada si lauda sterpa ori prin hotărâri care nu sunt 
urmate de aspra greutate a faptei, a jertfei, a poverii. 

Sa ne dezbrăcăm de toate slăbiciunile, de temerile si lăcomiile noastre, sa ne înaltam la creasta îmbrăcaţi 
în tot ce are sufletul nostru mai bun, mai viteaz, mai curat. Si astfel înarmaţi sufleteşte, sa aşteptam 
poruncile pentru a răzbi, gata de însângerare si de moarte, prin negurile de întuneric si de pierzare care 
învăluie tot mai mult neamul nostru. 

Numai îndreptându-ne astfel spre caile pe care ni le deschide noul an, vom putea aştepta zile de soare si 
de biruinţa româneasca de la anul acesta nou care se apropie de noi plin de întuneric si de povara. 

Căci Dumnezeu nu poarta cu carul biruinţei decât pe viteji, pe cei care se ştiu pierde pe ei pentru a-si 
răscumpără neamul si sufletul. 


Ion I. Moţa 


(„Libertatea” nr. 1,3 Ianuarie 1937) 

MAJADAHONDA 


Pământ sfintit cu sângele celor doi martiri eroi, Ionel Moţa si Vasile Marin, în memoria carora s-a 
ridicat măreţul monument. Simbol de credinţa, lupta si sacrificiu pentru legionarii Gărzii de Fier, alaturi 
de care reprezentanţii românilor din exil, împreuna cu camarazii lor spanioli, italieni, germani, francezi 
etc. se aduna la 13 ianuarie în fiecare an, aduşi de dragostea aceluiaşi ideal înaltator. La picioarele 
acestui monument reînnoiesc legământul de fidelitate si credinţa în lupta pentru eliberarea Europei de 
ameninţarea materialismului ateu si comunist. 

PREZENT! 

„Cei ce-au căzut ucişi de gloanţele duşmane, 

Pasesc în rând cu cei ce au ramas”... 

(Cântec legionar) 



13 Septembrie 1970. Duminica însorita, lume si drapele: la Majadahonda, Madrid, se inaugurează 

Monumentul eroilor Ionel Moţa si Vasile Marin 


CUVÂNT ÎNAINTE 

Acum câteva zile (la 23 aprilie 1937, vezi C. Z. Codreanu, Circulari si Manifeste, n.r.), printre bagajele 
legionarilor întorşi din Spania s-a găsit un mic cufaras aparţinând lui Ion. I. Moţa. 
îl închisesera pentru ultima data mâinile lui... 

„Cine ştie, unde voi fi eu, când micul meu cufaras va fi deschis si ale cui mâini îl vor mai deschide de 
acum?”... 

Cu mare emoţie ne-am apropiat si am deschis geamantanul în care am găsit hainele în care plecase din 
România si trei articole scrise în Lisabona la 3 Decembrie 1936. Ele sunt adresate camarazilor lui dragi si 
cititorilor „Libertăţii” (alaturat publicam doua dintre ele asa cum au fost scrise de mâna lui). 

La aceasta data, el îsi vede din nou moartea. Din moarte, de dincolo de mormânt, vorbeşte camarazilor 
sai. Se vede din aceste scrisori, ca sufletul lui este stăpânit de o mare durere, aceea a despărţirii, a ruperii 
de noi. 

Dorinţa lui fierbinte este sa nu se despartă de camarazii lui. Vrea sa fie cu noi, în mijlocul nostru, sa 
paseasca în rând cu noi cu pieptul sau lat, cu fruntea în vânt, sfidând biruitor moartea si duşmanul din 
fata. Voieşte sa fie prezent totdeauna si, în zilele noastre de sarbatoare, la şedinţele cuiburilor, sa fie 
strigat si de dincolo de moarte sa răspundă: 

PREZENT! 

Este atât de clocotitoare aceasta dorinţa a sufletului sau încât cine dintre noi se îndoieşte ca el nu este în 
mijlocul nostru!... 

După cum Mântuitorul Iisus Hristos este cu noi, căci a zis: „lata, eu sunt cu voi în toate zilele până la 
sfârşitul veacului!” sau „Ori de câte ori veţi fi adunaţi, doi sau trei în numele meu, voi fi si eu în mijlocul 
vostru”. 


Lisabona, 3 Decembrie 1936 

Articolele din acest caiet (cât si eventual din alte caiete) vor apare în „Libertatea”, câte unul în fiecare 
număr (sau, daca nu izbutesc a scrie prea multe, câte unul la doua numere), asa încât ziarul sa aiba articole 
de-ale mele timp de câţiva ani, lucru care cred ca va întări trăinicia ziarului. Acestea, pentru cazul când nu 
ma mai întorc din Spania. 

Căci dorinţa mea este ca „Libertatea” sa continue a aparea, ca fiind singurul izvor de venit al familiei 
mele si putând totodată aduce preţioase servicii Legiunii. 


I.M. 


întâiul articol 

„Cei ce-au căzut ucişi de gloanţele duşmane, 

Pasesc în rând cu cei ce au ramas ”... 

(Cântec legionar) 

PREZENT! 

Iubiţi camarazi legionari si cititori ai „Libertăţii”, 

Dumnezeu a vrut sa ma numere si pe mine - poate si pe alţi camarazi ai mei, legionari români ai 
Căpitanului - printre fericiţii luptători căzuţi în Spania pentru apararea Crucii. lata, spun ca sunt „fericiţi” 
aceşti luptători - deşi mulţi dintre noi lasam în urma noastra copii, soţii, flinte dragi si fara alt sprijin 
decât noi - deoarece e fericit cu adevarat numai omul care trece astfel prin viata pământeasca încât sa 
poata nădăjdui în mântuirea sufletului sau. Iar cei pe care Dumnezeu ne-a ales si ne-a primit sa-i fim 
aparatori cu preţul sângelui si vieţii noastre, aceştia putem avea o puternica nădejde de mântuire a 
sufletului, cu toate păcatele noastre de până acum. 

Nici o putere, nici o dragoste nu este deasupra Neamului, nu se poate împlini decât în Neamul sau, afara 
doar de puterea lui Hristos, de dragostea pentru el. Hristos este acelaşi si în Spania si în România. Când o 
oaste diavoleasca se ridica pentru a izgoni pe Hristos din lume, când pe fata luminoasa a Mântuitorului se 
trage cu baioneta si cu mitraliera, atunci toti oamenii, din oricare neam ar fi, trebuie sa sara în ajutorul 
Crucii. Cu atât mai mult cu cât cei care lucrează acum la darâmarea creştinismului în Spania, nu se 
mulţumesc cu nenorocirea acestei tari ci vor ataca mâine aşezarea creştineasca si româneasca a tuturor 
tarilor, aşadar si a României noastre. 

Dar daca dragostea de Hristos, puterea lui Hristos, am spus ca este deasupra Neamurilor, putând sa ne 
aduca pe noi românii sa luptam pentru Cruce pe pământul străin al Spaniei alaturi de spanioli, de nemţi si 
de italieni, aceasta nu însemnează ca puterea crestinatatii si dragostea de Hristos ne scot din Neamul 
nostru, ne înstrăinează de el. Căci Neamul nostru nu poate trai fara credinţa noastra creştina. 

Apărând creştinătatea chiar pe pământ străin, noi aparam o putere care e izvor al puterii neamului nostru, 
iar ascultând de îndemnul dragostei de Cruce noi ne supunem, aici în Spania, dragostei pentru Neamul 
nostru românesc. 

Aşadar noi luptam, noi cădem aici pentru apararea legii noastre Strămoşeşti, pentru fericirea neamului 
românesc, pentru învierea lui prin lupta Legiunii, pentru noua zidire pe care i-o aduce Căpitanul. Lapta 
noastra e o piatra de unghi a acestei noi zidiri legionare româneşti, zidire care - urmând voinţa sortii care 



a fost asa încă de pe vremurile de legenda ale Meşterului Manole - a cerut îngroparea noastra în temeliile 
pe care, de-acum, veacurile nu le vor mai putea dărâmă. 

lata pentru ce m-am despărţit acum si de cei scumpi mie, de ce nu voi mai fi printre voi trupeşte, iubiţi 
camarazi si cititori ai „Libertăţii”. 

Dar un cântec legionar spune atât de frumos: 

„Cei ce-au căzut ucişi de gloanţele duşmane, 

Pasesc în rând cu cei ce au ramas ”... 

De asemenea, legionarii ştiu bine ca atunci când, la adunarea frontului legionar, se face „apelul morţilor”, 
adica strigarea luptătorilor morţi în lupte, toti legionarii răspund, cu putere si credinţa, în locul celui care 
nu mai are glas: 

PREZENT! 

Adica cel plecat si chemat acum la apel nu este cu adevarat plecat dintre cei ramaşi în viata, ci el este 
prezent, este viu în sufletele tuturor. 

Răspund si eu astazi, prin aceasta draga gazeta a mea, celor care m-au iubit si care se îndurerează de 
plecarea mea trupeasca dinte ei: 

PREZENT! 

Sunt cu voi, sufletul meu nu v-a părăsit. 

Si iata, ca sa va dau dovada, va fac poate bucuria rămânerii mele printre voi, am scris, în zilele de lupta 
trăite de noi pe pământ spaniol mai multe ravase către voi, iubiţi mei camarazi si cititori ai „Libertăţii”. 
Am scris destule pentru ca sa aveţi de-acum înainte, în fiecare săptămână, vreme de mai mulţi ani, în 
paginile acestei „Libertăţi” dragi mie si vouă, câteva rânduri de-ale mele, prin care voi poposi în sufletele 
si în gândurile voastre. Ca sa ma aveţi astfel si mai mult alaturi de voi, daca acest sfat cu mine v-a fost 
drag. 

Eu pasesc aşadar mai departe în rând cu voi, cei care ati ramas. In fiecare săptămână, „Libertatea” ma va 
aduce alaturi de voi, pentru a va vorbi si despre lucruri mai mici si despre altele mai mari, pentru a va 
povesti crâmpeie din luptele noastre dar, mai ales, pentru a va cere aceea ce noi am avut în cea mai mare 
măsură si o aşteptam de la voi în măsură si mai mare: 

Dragoste si credinţa deplina în Capitan si în Legiunea lui, în Legiune noastra! 

Lisabona (Portugalia), la 3 Decembrie 1936. 
In ziua plecării noastre spre pământul spaniol. 


Al doilea articol 

„Cei ce-au căzut ucişi de gloanţele duşmane, 

Pasesc în rând cu cei ce au ramas”... 

(Cântec legionar) 

E drumul cel bun... 

Nimicurile au uneori însemnătatea lor în viata. Astfel noi, purtaţi de voia sortii peste mari si tari străine, 
am găsit bucurie si prilej de înveselire (deşi n-am fost noi nici altfel trişti) în asemenea câteva lucruri 
„mărunte”. La Hamburg, în Germania, după cum am mai spus cititorilor „Libertăţii”, am întâlnit în cale 
minunata statuie a Arhanghelului Mihail. 

Aici la Lisabona, hotelul la care ne-a adus Ministrul Spaniei (care ne-a făcut cinstea de a veni sa ne ia de 
pe vapor) este aşezat lângă o frumoasa lucrare în faianţa (porţelan) a Sfântului Antoniu, Cel drag 
Căpitanului, caruia se rugau atâtia legionari în vremurile de prigoana si care, alaturi de Arhanghelul 
Mihail si de Sfânta Paraschiva, este un sfânt creştin de care sufletele noastre se simt atrase mai mult. 

Tot aici la Lisabona, asezându-ne aseara la masa, vedeam pe fata de masa o mulţime de semne ale 
Legiunii (gardul), foarte frumos cusute si atât de exacte, încât parca erau luate de pe fostele noastre 
buletine de vot... 

„E drumul cel bun” spun toti băieţii, veseli. E „drumul jalonat” cum se spune la armata, adica drumul 
însemnat din loc în loc cu semne pentru a nu te rătăci. Aveam cu totii bucuria pe care o au drumeţii care, 
trecând singuri prin munţi necunoscuţi, spre o tinta pierduta în neguri si în taina, descoperă din loc în loc, 
pe copaci, semne care la arata ca acesta e drumul cel bun. 


Lisabona (Portugalia), 3 Decembrie 1936 

Ion 1. Moţa 


RUGĂCIUNEA CĂPITANULUI 

Ai grija, Doamne, de toti ai mei. 

Primeste-i sub scutul tau. 

Iarta-i. 

Odihneste-i. 

Celor vii da-le tărie asupra celor potrivnici, întru biruinţa României creştine legionare si apropierea de 
Tine Doamne a neamului meu românesc întru nădejdea învierii lui. Amin. 


ARHANGHELII SFINŢI GAVRIIL SI MIHAIL 

Arhangheli Sfinţi, Gavriil si Mihail 
Ma-ndrept spre Voi cu mintea-mi de copil, 

Eu lauda V-aduc si ma închin 
Mijlocitori ai Celui Prea Divin. 

Tu, care ai vestit Sfintei Marii 
Lumina ca va naşte si tarii 
De har, de Viata datator de Sus 
Pe Fiul Tatalui Ceresc, Iisus. 

Gavriil, Arhanghel Binevestitor, 

Vesteste-ne si noua, tuturor, 

Ziua cea Mare, Sfânta-n Biruinti, 

Mult aşteptata, plina de dorinti. 

Mihail, conducător de oşti cereşti, 

Mai mare peste cetele-ngeresti, 

Apărător al Tronului cel Sfânt, 

Patron al Legiunii pe pământ. 

Luminator între lumini, în Cer 
Luptând ai doborât pe Lucifer 
Si-acolo unde este harul Tau, Mihai, 

Săgeţile Satanei cad si-i Rai. 

Ajuta fiilor din neamul meu 
Sa fie buni, plăcuţi lui Dumnezeu, 

S-ajunga-n fruntea neamurilor mari. 

Plini de virtuti, eroi, în lupte tari. 

Mijlocitori ai Celui Prea Divin, 

Eu lauda v-aduc si ma închin, 

Ma-ndrept spre Voi cu mintea-mi de copil 
Arhangheli Sfinţi, Gavriil si Mihail. 

Petru Paraschiv, Frate de Cruce (Iulie-August 1961, beciul Securităţii de la Uranus, Bucureşti) 

